b'\n_START_ARTICLE_\nDrago Kos\n_START_SECTION_\n\xc5\xbdivljenjepis\n_START_PARAGRAPH_\nDrago Kos se je rodil v Prevaljah. Nato se je s star\xc5\xa1i preselil v \xc5\xa1tiri kilometre oddaljene Ravne na Koro\xc5\xa1kem. Ima mlaj\xc5\xa1a brata in sestro. Dve leti mlaj\xc5\xa1i brat Miran Kos je pravnik s svojo odvetni\xc5\xa1ko pisarno v Ravnah na Koro\xc5\xa1kem, \xc5\xa1tiri leta mlaj\xc5\xa1a sestra Marta Kos Marko pa je nekdanja novinarka in dopisnica RTV Slovenija.  Bila je veleposlanica Republike Slovenije v Nem\xc4\x8diji, sedaj je veleposlanica v \xc5\xa0vici. Drago je \xc5\xbeelel postati duhovnik, saj je prihajal iz katoli\xc5\xa1ke dru\xc5\xbeine a se je na koncu odlo\xc4\x8dil za poklic Pravnika. Leta 1979 se je vpisal na Pravno fakulteto v Ljubljani, kjer je oktobra 1983 tudi diplomiral.Sprva je bil policist nato kriminalist. Je nekdanji plavalec ter nogometni vratar. Igral je za Korotan in Slovenj Gradec. V letih 1988\xe2\x88\x922009 je bil nogometni sodnik, ki je odsodil ve\xc4\x8d kot 500 tekem in bil je tudi mednarodni sodnik. Znan je po tem, da je bil prvi predsednik Komisije za prepre\xc4\x8devanje korupcije (KPK). Sedaj pa je delegat na nogometnih tekmah in pisec kolumn slovenskih \xc4\x8dasopisov.\n_START_SECTION_\nOdlikovanja in nagrade\n_START_PARAGRAPH_\nLeta 2004 je prejel \xc4\x8dastni znak svobode Republike Slovenije z naslednjo utemeljitvijo:\xc2\xa0\xc2\xbbza izjemne zasluge pri obrambi svobode in uveljavljanju suverenosti Republike Slovenije\xc2\xab.'